CELEX: 32010R0685
Language: sk
Date: 2010-07-26 00:00:00
Title: Nariadenie Rady (EÚ) č. 685/2010 z  26. júla 2010 , ktorým sa stanovujú rybolovné možnosti pre sardely v Biskajskom zálive na rybársky hospodársky rok 2010/2011 a ktorým sa mení a dopĺňa nariadenie (EÚ) č. 53/2010

31.7.2010   
            
            
               SK
            
            
               Úradný vestník Európskej únie
            
            
               L 199/1
            
         NARIADENIE RADY (EÚ) č. 685/2010
   z 26. júla 2010,
   ktorým sa stanovujú rybolovné možnosti pre sardely v Biskajskom zálive na rybársky hospodársky rok 2010/2011 a ktorým sa mení a dopĺňa nariadenie (EÚ) č. 53/2010
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Povinnosťou Rady je stanoviť celkový povolený výlov (TAC) podľa oblastí rybolovu alebo skupiny oblastí rybolovu. Rybolovné možnosti by sa mali rozdeliť medzi členské štáty tak, aby sa zabezpečila relatívna stabilita rybolovných činností každého členského štátu v prípade všetkých populácií alebo rybolovných oblastí, a mali by sa riadne zohľadniť ciele spoločnej politiky rybného hospodárstva ustanovené v nariadení Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1).
            
         
               (2)
            
            
               Nariadením Rady (EÚ) č. 53/2010 (2) sa stanovili rybolovné možnosti na rok 2010 pre určité populácie rýb vrátane sardel v Biskajskom zálive (zóna ICES VIII).
            
         
               (3)
            
            
               Nový TAC na rybársky hospodársky rok 2010/2011 by sa mal stanoviť na základe dostupných vedeckých odporúčaní, pričom by sa mali vziať do úvahy biologické a sociálnoekonomické aspekty a malo by sa zaistiť spravodlivé zaobchádzanie medzi jednotlivými sektormi rybolovu. Odporúčanie Vedeckého, technického a hospodárskeho výboru pre rybné hospodárstvo (STECF) zo 16. júla 2010 týkajúce sa populácie sardel v Biskajskom zálive je založené na rybárskom hospodárskom roku trvajúcom každý rok od 1. júla do 30. júna nasledujúceho roku.
            
         
               (4)
            
            
               Na účely náležitého riadenia populácie a zjednodušenia je vhodné stanoviť pre túto populáciu nový TAC a stanoviť kvóty nových členských štátov v súlade s vyššie uvedenými dátumami na rybársky hospodársky rok 2010/2011.
            
         
               (5)
            
            
               S cieľom stanoviť viacročný plán pre populáciu sardel v Biskajskom zálive, ktorý by sa vzťahoval na rybársky hospodársky rok a ktorým by sa určilo pravidlo výlovu vzťahujúce sa na stanovenie rybolovných možností, Komisia predložila 29. júla 2009 návrh nariadenia, ktorým sa ustanovuje dlhodobý plán pre zásobu sardely v Biskajskom zálive a na ňu zameraný rybolov. V odporúčaní STECF sa odhaduje, že biomasa populácie predstavuje približne 51 350 ton. So zreteľom na uvedený návrh Komisie a vzhľadom na to, že v hodnotení vplyvu, ktoré tvorí základ uvedeného návrhu, sa stanovilo najnovšie hodnotenie vplyvu rozhodnutí o rybolovných príležitostiach pre populáciu sardel v Biskajskom zálive, je vhodné zodpovedajúcim spôsobom určiť TAC pre uvedenú populáciu. TAC na rybársky hospodársky rok, ktorý trvá od 1. júla 2010 do 30. júna 2011, by sa mal preto stanoviť na 15 600 ton.
            
         
               (6)
            
            
               Vzhľadom na konkrétny rozsah a čas uplatnenia rybolovných možností pre sardely je vhodné stanoviť uvedené rybolovné možnosti samostatným nariadením a podľa toho zmeniť a doplniť nariadenie (EÚ) č. 53/2010. Rybolov by však mal aj tak zostať predmetom všeobecných ustanovení nariadenia (EÚ) č. 53/2010 týkajúceho sa podmienok využívania kvót.
            
         
               (7)
            
            
               V súlade s článkom 2 nariadenia Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok (3), je potrebné stanoviť, do akej miery populácia sardel v Biskajskom zálive podlieha opatreniam ustanoveným v uvedenom nariadení.
            
         
               (8)
            
            
               Vzhľadom na začiatok tohto rybárskeho hospodárskeho roku a na účely každoročného podávania správ o výlove by toto nariadenie malo nadobudnúť účinnosť ihneď a uplatňovať sa od 1. júla 2010. Zmeny a doplnenia rybolovných možností stanovených nariadením (EÚ) č. 53/2010 by sa z toho istého dôvodu mali uplatňovať od 1. januára 2010,
            
         PRIJALA TOTO NARIADENIE:
   Článok 1
   Rybolovné možnosti pre sardely v Biskajskom zálive
   1.   Celkový povolený výlov (TAC) a jeho rozdelenie medzi členské štáty na rybársky hospodársky rok od 1. júla 2010 do 30. júna 2011, pokiaľ ide o populáciu sardel v zóne ICES VIII podľa vymedzenia v nariadení (ES) č. 218/2009 je takýto (v tonách živej hmotnosti):
   
               
                           Druh
                        
                        
                           :
                        
                        
                           sardela európska
                           
                              Engraulis encrasicolus
                           
                        
                     
            
               
                           Zóna ICES
                        
                        
                           :
                        
                        
                           VIII
                           (ANE/08.)
                        
                     
         
               Španielsko
            
            
               14 040
            
            
                
            
            
                
            
         
               Francúzsko
            
            
               1 560
            
            
                
            
            
                
            
         
               EÚ
            
            
               15 600
            
            
                
            
            
                
            
         
               TAC
            
            
               15 600
            
            
                
            
            
               
            
         2.   Prideľovanie rybolovných možností, ako sú stanovené v odseku 1, a ich využívanie podlieha podmienkam stanoveným v článkoch 7, 10 a 13 nariadenia (EÚ) č. 53/2010.
   3.   Populácia uvedená v odseku 1 sa považuje za predmet analytického TAC na účely nariadenia (ES) č. 847/96. Uplatňuje sa článok 3 ods. 2 a 3 a článok 4 uvedeného nariadenia.
   Článok 2
   Zmena a doplnenie nariadenia (EÚ) č. 53/2010
   V prílohe I A k nariadeniu (EÚ) č. 53/2010 sa záznam týkajúci sa druhu sardel v zóne VIII nahrádza takto:
   
      
                  
                              „Druh
                           
                           
                              :
                           
                           
                              sardela európska
                              
                                 Engraulis encrasicolus
                              
                           
                        
               
                  
                              Zóna
                           
                           
                              :
                           
                           
                              VIII
                              (ANE/08.)
                           
                        
            
                  Španielsko
               
               
                  6 300
               
               
                   
               
               
                   
               
            
                  Francúzsko
               
               
                  700
               
               
                   
               
               
                   
               
            
                  EÚ
               
               
                  7 000
               
               
                   
               
               
                   
               
            
                  TAC
               
               
                  7 000 (4)
                  
               
               
                   
               
               
                  
               
            
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. júla 2010 s výnimkou článku 2, ktorý sa uplatňuje od 1. januára 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. júla 2010
      
         
            Za Radu
         
         
            predseda
         
         S. VANACKERE
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. EÚ L 21, 26.1.2010, s. 1.
   
      (3)  Ú. v. ES L 115, 9.5.1996, s. 3.
   
      (4)  TAC platí od 1. januára do 30. júna 2010.“